# 10M: Menneskerettigheder under pres og nye visioner (forløbsafslutning)

**Materiale:**

* ”FN’s historie 2: ’Det er svært at forestille sig en verden uden FN’, 13:43 min. (ikke lektie):
	+ <https://www.podbean.com/media/share/pb-x2q79-f855f9?utm_campaign=w_share_ep&utm_medium=dlink&utm_source=w_share>

**Dagens modul skal give dig (formål):**

* Indsigt i FN’s rolle i verden samt de udfordringer, som menneskerettighederne har

****

|  |
| --- |
| **Modulplan:**1. **Podcast: Individuel lytning + spørgsmål + gruppediskussion**
2. **Individuel formidlingsopgave (hvis tid)**
 |

# 1. Podcast: Individuel lytning

**Opgave:** Du skal nu individuelt lytte til podcast om FN’s historie (afsnit 2, se link øverst i dette dokument). Besvar efterfølgende eller undervejs flg. spørgsmål ud fra podcast:

1. ”Det er svært at forestille sig en verden uden FN. Hvis vi ikke havde FN, blev vi nødt til at opfinde det”, det udtaler Steven B. Jensen. Diskutér (med dig selv), hvad han mener med det og hvorfor FN, ifølge Steven B. Jensen, er nødvendig for verden.
2. Menneskerettighederne er fortsat under pres flere steder i verden. Hvilke eksempler nævnes i podcasten? Og hvilke menneskerettigheder overholdes ikke i disse eksempler.
3. Hvordan kan der lægges pres på et land, når det ikke overholder menneskerettighederne?
4. Hvilke politiske greb kan FN-systemet benytte sig af, når det gerne vil gribe ind, hvis et land ikke overholder menneskerettighederne?
5. Hvilke dilemmaer kan FN stå i, når et medlemsland overtræder menneskerettighederne?
6. Hvilken rolle kan de 17 verdensmål komme til at spille i forhold til at sikre menneskerettighederne? Giv eksempler.
7. Diskutér (med dig selv), om FN bare er et ”debating society” eller har det en afgørende værdi, at verdens lande kan mødes og tale sammen? Begrund dit svar.

Når du har besvaret ovenstående spørgsmål, eller når tiden er gået (i har ca. 40-45 min. til det, inkl. at lytte til podcasten), skal i diskutere nedenstående spørgsmål i grupper (se skema) med jeres individuelle arbejde in mente:

1. Kan menneskerettigheder være universelle, når alle ikke er lige for loven (= at alle har samme retsstatus og vil blive behandlet ens af domstolene)?
2. Vælg en vigtig begivenhed eller person, som har været afgørende i forbindelse med udviklingen af menneskerettigheder.
3. Giv eksempler på andre steder/sager i historien, end dem der nævnes i podcasten, hvor menneskerettighederne er blevet overtrådt.
4. Diskutér, hvad man som verdenssamfund, stat og individ kan gøre for at sikre, at menneskerettighederne kommer til at gælde alle.

|  |  |  |
| --- | --- | --- |
| Alicia, Philip, Kasper, Alberte | Amanda, Marcus, Ida, Caroline | Selma, Laura, Holly, Lærke, Jacob |
| Mikkel, Clara, Magnus, Sarah | Mads-Emil, Emilie, Mads, Julie | Morten, Asger, Sofie, Liva |

# 2. Individuel formidlingsopgave (hvis tid)

**Opgave:** ”Når vi kender vores historie, er det lettere at se, hvor vi skal bevæge os hen i fremtiden”, sådan slutter podcasten, som i lyttede til. Podcasten kom ind på, at menneskerettighederne i dag stadig er under pres nogle steder i verden, at stater ikke lever op til menneskerettighedserklæringen fra 1948 og undertrykker egne borgere, andre steder trækker nationale ledere sig fra det internationale samarbejde. Men Steven B. Jensen nævner også FN’s Verdensmål som en mulighed for at styrke arbejdet med at sikre menneskerettigheder verden over. Med udgangspunkt i dette forløb og jeres kendskab til menneskerettighedernes historie, skal du nu forestille dig, at vi står i år 2050, og du skal nu skrive historien om menneskerettighedernes udvikling fra i dag og frem til 2050. Det kan fx være i form at et kort nyhedsopslag, en tekst til en hjemmeside á la Wikipedia eller Faktalink, en kort video eller andet. Indskriv eller indsæt dit bud nedenfor og upload dette arbejdsark under elevfeedback ved modulets afslutning.